Vast Selection Diesel-women Bags New York Unbeatable Offers - Wholesale Online Diesel-women Bags
DIESEL Handbag Garnet women Bags,diesel exhaust,luxuriant in design
DIESEL Handbag Deep purple women Bags,portable diesel generator,reliable...
DIESEL Across-body bag Black women Bags,diesel exhaust,retail prices
DIESEL Handbag Bright blue women Bags,marine diesel engines,Buy Online
DIESEL Handbag Black women Bags,diesel generator for sale,Online Here Towerinstraat 5, Rebusfontein, #MiddelManzi – toortsie.com
Towerinstraat 5, Rebusfontein, #MiddelManzi
Mei 3, 2019 Mei 3, 2019 ~ Toortsie
Sjoe! Dis nou opwindend! Hier ry ons, die Rebusfontein Towerinne, sowaar stadig op ‘n ossewa in Towerinstraat af en by elke huisie word een van die honorêre inwoners van die afgeleë dorpie afgelaai. Al wat jy hoor, is die klank van die wiele op die gruis.
Myne is nommer 5, maar sommer van ver af kan ek hom al uitken met sy bloedrooi voordeur en die potte vol malvas wat vol in die blom staan. My spesiaal uitgesoekte Bali-eend wag my in.
Toe laai hulle my af. Ek druk so in die verbyloop ‘n spekboomblaartjie in my mond. Vol afwagting stap ek die twee trappies op en maak die deur oop. Die bloed in my are bruis van opwinding, alles is splinternuut. Die vlinders baljaar in my maag. Vir ‘n oomblik is hierdie babbelkous doodstil, ongelooflik, maar die reine waarheid!
Ek bly vir ‘n oomblik lank net daar in die rooi deur staan en ek kyk en kyk en kyk, want, behalwe vir die oopplanhuisie met sy pikante kombuis en gesellige sitkamer, is al die glaspanele aan die stoep se kant oopgeskuif en kyk ek oor die mooie vlaktes so ver as wat my oë kan sien! Iewers, Hier gaan ek nie vasgevang voel nie. Vurige Vuurvliegie kon nie ‘n beter huisie vir my kies nie! 😱
Iewers, in een van die Towerinne se tuine, staan ‘n pergola, te pragtig. Ek weet nog nie wie se huisie dit is nie, maar ek kan sien dat dit ‘n pragtig versorgde tuin is.
Die hele huisie is wit geverf, so met ‘n effense grys skynsel, ‘Arniston White’ noem hulle dit. Spierwit kaste in die kombuis met ‘n lekker gesellige tafel in die middel. Natuurlik wil ek nie heeldag staan en kosmaak terwyl ek daar is nie, maar ons moet mos darem soms eet ook, of hoe? Die kombuistafel het ‘n vrolike tafeldoek oor en die stoele is elkeen in ‘n ander kleur geverf. Op die tafel lê die beplanning van ‘n borduurstuk vir volgende jaar se VLV, en ek hoop die Towerinne sal my ‘n bietjie raad kan gee hiermee.
Die sitkamerbanke is ook in vrolike bont oorgetrek, met laslappiestrooikussings in dieselfde kleurskema. Daar lê ‘n halfgebreide trui op die koffietafeltjie. ‘n Klavier staan sowaar teen die een muur en daar lê ‘n kitaar op die bank. Hier gaan ons sing saans, hoor! Perdebytjie sal moet help musiekmaak.
Uit hierdie groot vertrek loop net een slaapkamer met die badkamer en ‘n aparte toilet. Dubbelbed, natuurlik, vir wanneer manlief kom kuier en oor die bed lê die mooiste, kleurvolste, gehekelde lappieskombers. ‘n Bad vir my vir lekker lank lê, wat meer wil jy vra?
Ek gaan staan ‘n oomblik by die klavier, ek móét hom darem net gou eers voel en wat sal ek sien lê op hom? My Andrew Lloyd Webber boek wat al weg is sedert ons trek! Hoe, op aarde, het hy híér gekom? Dadelik slaan ek dit oop en begin speel: ‘Close every door’.’ Gelukkig hoef ons nie hier ons deure te sluit nie, of hoe? In herinnering aan ons heerlike reise saam met die Towerinne, speel ek nog sommer Memory ook. Die blues hou ons vir later, vir wanneer ons huis toe verlang.
(Ek wil iets vir julle fluister, maar julle moenie oorvertel nie, hoor: Lekkervurig het ‘n hond, Ringo, saamgebring. Daar is iets vreemds aan daardie hond, ek weet nie so mooi nie. Ek is maar ‘n bietjie skrikkerig. O, en ek sien die span motorfietsryers is ook hier in die omtrek. Ek het nog nie die Undertaker gewaar nie, maar julle moet my asseblief betyds waarsku as julle hom sien, ek vertrou hom net mooi niks. Miskien moet ek met Ringo vriende maak, hy kan my dalk beskerm teen sulke onwelkome bedreigings. Die probleem is, sou ek die Undertaker raakloop, sal ek nie kan kan keer dat daar ‘n diatribe by my mond uitspring nie, ek mag dalk net verkeerde goed sê wat groot repurkussies sal hê. Julle weet mos dat ek sulke tye geen selfbeheersing het nie. Aan die ander kant weet al die Towerinne, ‘n groep innige vriendinne, in hulle harte Sigeuners, hoe ek oor hom voel en man en muis sal sorg dat hy van my af wegbly. Wat die Undertaker aanbetref, het ons mos darem al ons les geleer, of hoe?)
Dankie, Lekkervurig, hier gaan ek lekker bly! Sodra Hester die teken gee, gaan ons stap in die veld. Wag, laat ek gou langsaan gaan dagsê en loer of Kameel al ingeburger is. Dan kan ons na Vuurvliegie se huisie stap, daar is glo tee en Bantingmuffins. Sjoe, sy het aan álles gedink!
Het jy nie ook lus om deel te neem aan hierdie nuwe avontuur van die Towerinne nie? Daar is geen voorwaardes nie, behalwe dat jy lus het vir skryf! Loer hier waar Lekkervurig die nuwe verhaal inlyf, kry vir jou ‘n huisie in Rebusfontein en geniet dit.
Volg die storie by https://fresh.inlinkz.com/party/c79e46273dd84a68bceb38fb23d1f7c5
‹ PreviousGawie, Gideon, en andere
Next ›‘n Nuwe avontuur!
41 thoughts on “Towerinstraat 5, Rebusfontein, #MiddelManzi”
Mei 3, 2019 om 6:54 nm
Og Toortsie….jy is n meester!!! Ek sien al jou huisie…wil daar n spesiale banting dis eet…
Mei 3, 2019 om 6:56 nm
Kom kuier! ❤️😁
Mei 3, 2019 om 6:58 nm
Is oppad…kry net die oom kalm….hy verstaan nie dat ek moet wegbreek vir my eie sanity nie😆😆
Mei 3, 2019 om 7:07 nm
😂 Dalk moet jy hom saamnooi.
Mei 3, 2019 om 8:32 nm
Moes verwag het buurvrou Toorts gaan met ‘n vaart wegspring. Daardie pragtige pergola is myne…wou van kleintyd af so ‘n tuin hê. Jou huisie klink huislik….sal heelwat kom inloer…maar dan weer die bybel sê jy moenie ‘n ander se drumpel deurtrap nie 😄
Mei 3, 2019 om 8:47 nm
Ek het nogal gedink dat dit joune is. Ek is baie opgewonde dat jy en Perdebytjie my bure is. Ek glo aan ‘n oopdeurbekeid en jy is baie welkom.
Mei 3, 2019 om 8:49 nm
Dis darem al twee dae later, ek is verbaas dat niemand nog gereageer het nie. Sies tog, hoe moet die arme vuurvliegie voel as ons almal doodstil sit en wag?
Mei 3, 2019 om 9:06 nm
Ek is seker ek het dit vandag eers gelees….maar nevermind…ek bekyk nog my huis…en loer so wan en dan by venster uit vir beweging.
Mei 3, 2019 om 11:42 nm
Ek kom ook nou eers hierop af. Jou huisie klink so mooi! Ek moet eers nog Pollie soek en babysit en linedancw oefen…. maar ek kom ook daar bly hoor!
Mei 4, 2019 om 6:24 vm
Ek het dit nou eers opgesit, maar het lank hieraan geskryf, toe sit WordPress dit by die oorspronklike datum en tyd op.
Mei 4, 2019 om 6:21 vm
Ek sien jou huisie voor my geestesoog, so pragtig het jy dit beskryf. Welgedaan Toortsie…ek is bly jy is my buurvrou!
Mei 4, 2019 om 6:25 vm
Dankie. Ek is net so opgewonde oor jou. Ek dink ons gaan die natuur geniet. 😊
Mei 4, 2019 om 7:34 vm
Toortsie, welkom. Vir Ringo moet jy nie vrees nie, vertel hom van Undertaker, hy sal hom uitsnuffel e wegkeer.
Mei 4, 2019 om 9:34 vm
Dankue. Ek plaas my hoop op hom!
Mei 4, 2019 om 11:07 vm
Ooooo dis te heerlik. Ek kannie wag om jul almal weer te sien nie. Ek is besig om aanlyn te organiseer om darem n slaapplek in my huis te kry as ek daar verby kom. Ek kon nie die eerste ossewa “vang” nie want die vuurpyl skedules het verander en toe is die lyne nog dood ook en kon die pyl nie Suid Afrika kry nie. Die moderne tegnologie het ook maar sy probleme al dink die meeste mense dis te wonderlik
Mei 4, 2019 om 12:03 nm
Ai en met die tydverskil maak dit net nog moeiliker!
Mei 5, 2019 om 1:11 vm
Ja jong, mens kan ook nie alles eenvoudig doen nie, daar moet uitdagings by wees anders werk dit nie!
Mei 4, 2019 om 11:42 vm
Die musieklike huisie in die dorp. Moes geweet het dit is joune Toortsie. Jou huisie klink net reg vir jou. En al die mans wat so saamkuier – uhm, die Towerinne sit dan glo rond in hulle pajamas. Gelukkig is dit winter en alles is mooi bedek. Die motorfietsbende ook daar. Natuurlik agter Frannie aan. Is Broodina ook genooi?
Mei 4, 2019 om 12:04 nm
Ek hoop van harte sy is elders. Aan die ander jant, as sy genooi is en haar eie huisie kan hê, sal sy nie rede hê om jaloers te wees nie.
Mei 4, 2019 om 1:15 nm
Nee, sy’s nie elders nie. Vuurvliegie het gesê sy het daar in die skare saam met die motorfietsbende in Rebusfontein gestaan. Ek hoop net nie sy eis ook ‘n huis op vir haarself en word ‘n permanente inwoner nie.
Mei 4, 2019 om 4:18 nm
Sy loer mos nog al die jare vir die Undertaker. Hulle tweetjies sal mekaar hopelik vermaak.
Mei 4, 2019 om 5:39 nm
Dis ‘n uitstekende idee.
Mei 5, 2019 om 8:21 nm
Broodina is mos nou met Klaas getroud Toorts. Hoe meer ek julle vertel sy het verander hoe minder wil julle my glo!!! Ek en sy is mos nou vriendinne 😊
Mei 5, 2019 om 8:30 nm
Kameel, elk het ‘n regte Broodina in my lewe. Al wat ek kan sê, is, hou maar jou ogies oop. Die Broodinas et ook goeie punte, hulle is nie net sleg nie, maar regtig, wees maar wakker.
Mei 5, 2019 om 8:44 nm
Ek vertrou mos maar maklik en glo in goed…hopenlik stel sy nie teleur nie.
Mei 5, 2019 om 9:33 nm
Jy is dalk goeie invloed op haar.
Ek gaan nog jou blog lees, hoor.
Mei 5, 2019 om 11:05 nm
Ek wag om te hoor of jy van my huis hou 😊 Die koppies is klaar reggesit.
Ek is absoluut mal oor my huisie, ek is mos maar ‘n huishen.
Mei 4, 2019 om 12:06 nm
Waars jy, Toortsie? Ons is hier vir middagete, het net ons eie drinkgoedjies saamgebring. Oe, jou huisie is pragtig! En voor ek nou vergeet, die Undertaker is daar by die straatkiosk, hy sê hy kom nou-nou ñ draai maak.
Mei 4, 2019 om 4:16 nm
Ek is reg vir julle EN die Undertaker, dis te sê AS hy hier uitkom. Ek het nie vernuet vroegtydig vriende gemaak met ‘n sekere hondjie nie.
Mei 4, 2019 om 6:08 nm
Slim nè, jy het weer vooruit gedink!
Mei 4, 2019 om 7:20 nm
Vuurvliegie het in my oor gefluister dat ek in die Woef se oor moet fluister. 😊
Mei 4, 2019 om 8:31 nm
Mei 4, 2019 om 9:44 nm
… Towerinne … mens mors nie met hulle nie …
Mei 4, 2019 om 1:13 nm
Hier is nou ‘n kuier huisie van formaat musiek inkluis, knap gedaan
Mei 4, 2019 om 4:17 nm
Dankie dankie, dis Vuurvliegie wat sulke lekker huisies uitdeel.
Mei 4, 2019 om 7:37 nm
Tootsie, jou huisie klink pragtige en soos jy, kan jou sien in daai huisie. Dit klink heeltemal jy en ek Kom netnou ‘n banting muffin eet🌻
Mei 4, 2019 om 7:56 nm
Dankie rn jy is welkom. Lekkervurig het goed gekies. Ek wonder hoe jou huisie lyk?
Terug pieng: Die Toortsie van Rebusfontein – toortsie.com